recursal/SuperWikiNEXT-32B huggingface dataset:
**ג'יימס וארני פאנטה** (באנגלית: **James Varni Panetta**; נולד ב-1 באוקטובר 1969) הוא פוליטיקאי אמריקאי, חבר המפלגה הדמוקרטית, המכהן כחבר בית הנבחרים של ארצות הברית מטעם מחוז הקונגרס ה-20 של מדינת קליפורניה. פאנטה, בנו של מזכיר ההגנה של ארצות הברית לשעבר ליאון פאנטה, נבחר לקונגרס האמריקאי ב-2016. טרם היבחרו לתפקיד היה סגן התובע המחוזי של מונטריי.

ביוגרפיה
--------

פאנטה הוא הצעיר מבין שלושת ילדיהם של סילביה וארני וליאון פאנטה, לשעבר מזכיר ההגנה של ארצות הברית וראש ה-CIA. פאנטה סיים את לימודיו התיכוניים בבית הספר התיכון "כרמל" השוכן בעיר כרמל שבקליפורניה. לאחר מכן למד במכללת חצי האי מונטריי ובאוניברסיטת קליפורניה בדייוויס, והשלים לימודי תואר ראשון ביחסים בינלאומיים. לאחר מכן התמחה במחלקת המדינה של ארצות הברית. פאנטה קיבל את תואר שני במשפטים מבית הספר למשפטים של אוניברסיטת סנטה קרלה.

הוא הצטרף לכוחות המילואים של צי ארצות הברית כקצין מודיעין וסיים ב-2007 סבב לחימה במלחמת אפגניסטן כשהוא כפוף לפיקוד המבצעים המיוחדים המשולבים. עבור סבב לחימה זה עוטר פאנטה בכוכב הארד. פאנטה עבד במשרד הפרקליטות של מחוז אלמידה ואחר כך כסגן התובע המחוזי של מונטריי.

לאחר שבנובמבר 2015 סם פאר, חבר בית הנבחרים של ארצות הברית המכהן מטעם מחוז הקונגרס העשרים של קליפורניה, על כוונתו שלא להתמודד לבחירה מחדש לקונגרס, הודיע פאנטה על מועמדותו לבית הנבחרים לקראת בחירות 2016 בארצות הברית. ביום הבחירות הכלליות שנערך בנובמבר 2016 גבר פאנטה על קייטי לוציוס ונבחר לתפקיד. הוא הושבע לתפקידו בראשית ינואר 2017. עמיתיו הדמוקרטיים בחרו בו לשמש כמצליף אזורי בסיעה הדמוקרטית עבור צפון קליפורניה וחופה המרכזי ועבור הוואי ואיי ארצות הברית באוקיינוס השקט.

פעמיים, בשנת 2018 ואחר כך ב-2019, הציג פאנטה הצעת חוק הקוראת לצמצם סוגים מסוימים של ניסויים בבעלי חיים. בשלהי 2019 הצביע פאנטה בעד שני סעיפי ההדחה של דונלד טראמפ.

רעייתו קארי היא שופטת בבית המשפט העליון של מחוז מונטריי, ולהם שתי בנות.

קישורים חיצוניים
----------------

ויקישיתוף מדיה וקבצים בנושא **ג'ימי פאנטה** בוויקישיתוף
* אתר האינטרנט הרשמי של ג'ימי פאנטה בבית הנבחרים (באנגלית)
* ג'ימי פאנטה, ברשת החברתית פייסבוק

* ג'ימי פאנטה, ברשת החברתית אקס (טוויטר)

* ג'ימי פאנטה, ברשת החברתית אינסטגרם

* ג'ימי פאנטה, סרטונים בערוץ היוטיוב
* ג'ימי פאנטה באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  טום קארי, Jimmy Panetta Takes a Hard Line on Military Spending, באתר Roll Call‏, 24 במרץ 2017 (באנגלית)
3. ↑  Election 2016: Jimmy Panetta launches his campaign for Congress, באתר Monterey Herald‏, 13 ביולי 2008 (באנגלית)
4. ↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6wb62bx
* US Congress: P000613

 |
**גיל קיזלר** (נולד ב-10 במרץ 1996) הוא שחיין ישראלי, אלוף ישראל ושיאן ישראל בעבר במשחה ל-800 מטר חופשי. בעל 3 מדליות מהמכביה העשרים (2017).

קיזלר היה לשחיין הישראלי הראשון ששחה 800 מטר חופשי מתחת ל-8 דקות.

ביוגרפיה
--------

קיזלר שחיין מכבי חיפה ומתאמן בווינגייט בהדרכתו של לאוניד קאופמן.

### 2014

באליפות ישראל בשחייה שנערכה במכון וינגייט בסוף יולי 2014 זכה קיזלר במדליית ארד במשחה ל-800 מטר חופשי בתוצאה של 8:18.39 דקות, אחרי עידו הבר ממכבי קריית ביאליק שקבע שיא ישראלי חדש לגילאי 18 של 8:10.71 דקות ומרק חינאווי (8:13.89 דקות). נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:32.97 דקות ובמקום חמישי במשחה ל-400 מטר חופשי בתוצאה של 4:00.56 דקות.

### 2015

#### השחיין המצטיין באליפות ישראל

באליפות ישראל בשחייה שנערכה במכון וינגייט באוגוסט 2015 זכה קיזלר ב-4 מדליות אישיות, 2 זהב, 1 כסף ו-1 ארד, קבע שיא ישראלי חדש ונבחר לשחיין המצטיין של האליפות. מדליות זהב, במשחה ל-800 מטר חופשי בשיא ישראלי חדש של 8:03.98 דקות, לפני גיא מוסקוביץ', ממכבי קריית ביאליק (8:13.86 דקות) ודניס לוקטב ממכבי אשדוד (8:17.57 דקות). הוא שיפר את שיאו בן ה-11 שנים של שילו איילון (8:06.88 דקות) ובמשחה ל-1500 מטר חופשי בשיא אישי חדש של 15:40.57 דקות, לפני גיא מוסקוביץ' (15:44.95 דקות) ויובל ספרא מהפועל עמק יזרעאל (15:48.01 דקות). מדליית כסף, במשחה ל-400 מטר חופשי בשיא אישי חדש של 3:53.55 דקות, אחרי עידו הבר שקבע שיא ישראלי חדש של 3:51.54 דקות ולפני איתי גורביץ' מהפועל ירושלים (3:55.28 דקות). מדליית ארד, במשחה ל-400 מטר מעורב אישי בשיא אישי חדש נוסף של 4:28.62 דקות, אחרי גל נבו מהפועל ירושלים (4:18.16 דקות) ואיתי גורביץ' (4:21.87 דקות).

### 2017

באליפות ישראל בשחייה שנערכה ביולי 2017 זכה קיזלר במדליית זהב במשחה ל-800 מטר בשיא ישראלי חדש של 7:59.70 דקות, שיפור לשיא בן השנה של מארק חינאווי (8:01.70 דקות) ובכך היה לשחיין הישראלי הראשון ששחה משחה זה מתחת ל-8 דקות.

### 2018

באליפות ישראל בשחייה שנערכה בסוף יולי 2018 זכה קיזלר במדליית זהב במשחה ל-800 מטר בתוצאה של 8:07.86 דקות, לפני מארק חינאווי (8:11.86 דקות) ויונתן רוסין מהפועל עמק יזרעאל (8:12.08 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* גיל קיזלר, באתר *swimrankings* (באנגלית)
* אורן אהרוני, שחייה: אליפות ישראל נפתחה עם שיא חדש, באתר ynet, 11 באוגוסט 2015
* בן סער, גיל קיזלר החיפאי שובר שיא ישראלי ב-800 מטרים, באתר חי פּה, 3 באוגוסט 2017

הערות שוליים
------------

1. ↑  התוצאות הרשמיות של אליפות ישראל בשחייה, משחים ארוכים, 2 באוגוסט 2017, באתר איגוד השחיה בישראל
גלידרייה של בן אנד ג'ריס בסינגפור
גלידרייה של לה גופרה בגן יבנה בישראל
ייצור גביע גלידה בסטוקהולם בשוודיה
מזנון-גלידרייה בעיר האג בהולנד
ג'לאטו בגלידרייה ברומא
 מגוון כלי גלידה בגלידרייה בפירנצה: בכד מימין גביעי ופלה, במעמד משמאל גביעי ופל, מאחור על המדפים "כוסות" חד-פעמיות להגשת גלידה ומכלי קלקר לקניית גלידה במשקל
**גְּלִידֶרִיָּה** היא מסעדה המתמחה בגלידות ומגישה לעיתים קינוחים נוספים כגון ופל, פרוזן יוגורט, משקאות קלים ומשקאות חמים כגון קפה ושוקו. ישנן גם גלידריות המגישות ארוחות קלות, כמו בבתי קפה. חלק מהגלידריות מציעות מקומות ישיבה, חלקן הן מזנונים המוכרים את מרכולתם מעבר לדלפק.

בית הקפה Le Procope, שנפתח בפריז בשנת 1686 על ידי פרנצ'סקו פרוקופיו דה קולטלי (Francesco Procopio de Coltelli) הסיציליאני, (שהיה השף לשעבר של לואי הארבעה עשר, מלך צרפת) נחשב כגלידרייה הראשונה משום שכלל מנות עשויות קרח ופירות.

גלידריות מציעות גלידה בתפזורת, בין שהיא גלידה אמריקאית רכה הנמזגת ממכונה, גלידה שנמכרת מתוך אריזות היצרן או גלידה המיוצרת במקום. גלידה אמריקאית נמכרת לרוב רק בטעמי שוקולד, וניל או שניהם יחד ("חצי-חצי"). גלידה רגילה נמכרת בגלידריות במגוון טעמים ומרקמים, לרוב במנה אישית שטעמיה נבחרים על ידי הלקוח, המוגשת בגביע גלידה אכיל או בקערית (המכונה "כוס"). יש גלידריות המציעות תוספות למנה האישית - טבילת הגלידה בשוקולד חם המתקרר ומתקשה, מזיגת סירופ על הגלידה, ציפויה בסוכריות צבעוניות זעירות או בפירורי אגוזים.

בנוסף מוצעת הגלידה בגלידריות למכירה לצריכה ביתית, והיא נארזת לשם כך במקום באריזה חד-פעמית (מקלקר, למשל). הטעמים נבחרים על ידי הלקוח והאריזות קיימות במספר מידות. בגלידריות בישראל נפוצות אריזות של קילוגרם וחצי קילוגרם.

פרוזן יוגורט או גלידת יוגורט משווקים בגלידריות לרוב בטעם בסיסי יחיד. לתוך הפרוזן יוגורט נטחנות במקום תוספות לפי בחירת הלקוח; בגלידת יוגורט התוספות מוגשות מעל הגלידה.

בחלק מהגלידריות קיים תפריט של מנות המבוססות על גלידה כגון מילקשייק, בננה ספליט, פנקייק או ופל עם גלידה, עוגת-גלידה, גלידת סנדיי (Sundae) - גביע גלידה גדול (לרוב מזכוכית שקופה) עם תוספות - פירות, אגוזים, סירופ, קצפת וכדומה.

בישראל חטיפי גלידה כגון שלגון, קרחון, טילון וכדומה אינם נמכרים לרוב בגלידריות אלא בקיוסקים, אך ישנן מדינות בהן הם נמכרים גם בגלידריות. בישראל מוצרי גלידה נמכרים גם במזנונים ניידים - כלי רכב המותאמים לכך, המכונים בסלנג "גזלן". כמו כן הם נמכרים בקיץ על שפת הים על ידי סוחרי רחוב, המוכרים אותם מתוך ארגזי קלקר.

במדינות חמות גלידריות פעילות כל השנה אך במדינות קרות חלקן נסגרות בחודשי החורף.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גלידריות** |

הערות שוליים
------------

1. ↑  Le Procope
2. ↑  Legends and Myths of Ices & Ice Cream, באתר what's cooking America

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538543505171
* GND: 4759840-2
* LCCN: sh85063989

 |
**דבורה "דבי" בבשוף** (באנגלית: **Deborah "Debbie" Babashoff**; נולדה בשנת 1970) היא שחיינית עבר אמריקאית, זוכת מדליית ארד באליפות העולם (מדריד 1986) במשחה ל-800 מטר חופשי.

דבי בבשוף היא אחותם הצעירה של השחיינים ג'ק בבשוף סגן אלוף אולימפי ושירלי בבשוף אלופה אולימפית, אלופת עולם ושיאנית עולם.

ביוגרפיה
--------

### 1986

במבחנים האמריקאים לאליפות העולם שנערכו באורלנדו, פלורידה ב-24 ביוני 1986 היא זכתה במדליית זהב במשחה ל-400 מטר חופשי בשיא אישי חדש של 4:09.97 דקות

#### מדליית ארד באליפות עולם

באליפות העולם עצמה שנערכה במדריד, ספרד באוגוסט אותה שנה היא זכתה במדליית ארד במשחה ל-800 מטר חופשי בתוצאה של 8:34.04 דקות, אחרי אסטריד שטראוס מגרמניה המזרחית (8:28.24 דקות) וקאטיה הרטמן מבריטניה (8:28.44 דקות).

### 1987

במשחקים הפאן אמריקאיים שנערכו באינדיאנפוליס, אינדיאנה 1987 היא זכתה במדליית כסף במשחה ל-800 מטר חופשי בתוצאה של 8:42.77 דקות. 

### 1988

באליפות ארצות הברית (בריכת 25 מטר) שנערכה באורלנדו בשנת 1988 היא זכתה במדליית כסף בשיא אישי חדש של 16:27.40.3 דקות, אחרי ג'נט אוונס.

### 1989

באליפות ארצות הברית שנערכה בשנת 1989 היא זכתה במדליית זהב במשחה ל-1500 מטר חופשי.

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------
**רדיו שטח** הוא אלבום האולפן השביעי של הזמר הישראלי פאר טסי. האלבום יצא לאור ב-10 בנובמבר 2022.

רקע והפקה
---------

בתחנת הרדיו 103fm, סיפר טסי על תהליך העבודה של האלבום, ואמר כי "עבדנו עם כמה מפיקים בו זמנית, אני ואיתן דרמון צירפנו אלינו עוד כמה כותבים וכך נוצר האלבום". בנוסף, העיד כי "האלבום הזה נוצר מאהבה גדולה למוזיקה, מחברות אמיתית. אני והקהל שלי, יש בנינו משהו שהוא ביני לבינם - שזה קורה בשטח". בהפקה וכתיבת השירים השתתפו יוצרים רבים, ובהם איתן דרמון מתן דרור, אבי אוחיון, ]], וטסי עצמו.

קבלה ביקורתית
-------------

האלבום התקבל באופן חיובי על ידי מבקרי המוזיקה והקהל. בן שלו מהארץ טען כי האלבום הוא "אולי אלבום הפופ הישראלי הכי טוב של התקופה האחרונה", אך סימן את "חציו השני" של האלבום כ"נפילה".

הצלחה מסחרית
------------

האלבום סימן את חזרתו של טסי למיינסטרים של תעשיית המוזיקה הישראלית, לאחר שסומן בעיני גופים ומבקרים שונים כ"זמר של להיט אחד" בעקבות הצלחתו החד-פעמית של להיטו, "דרך השלום" משנת 2014.

מתוך האלבום הצילחו במיוחד השירים "אהבה חולה" ו-"38", שהגיעו בשיאם למקומות הראשון והשמיני, בהתאמה, במצעד השירים השבועי של ספוטיפיי. גם בתחנות הרדיו זכו השירים להצלחה, כש-"38" הגיע למקום החמישי במצעד הרשמי של גלגלצ והשני במצעד העשירייה של כאן גימל, ו"אהבה חולה" הגיע למקום הראשון בעשירייה ובמצעד הרשמי של גלגלצ במשך מספר שבועות.

בפברואר 2023 קיבל האלבום את תואר הפלטינה על מעל ל-30 אלף מכירות בחנויות הדיגיטליות, הכוללות מעל ל-45 מיליון השמעות בסטרימינג. נוסף על כך, האלבום זכה בתואר אלבום השנה בפרסי אקו"ם לשנת 2022-2023.

רשימת רצועות
------------


| מס' | שם | משך |
| --- | --- | --- |
| 1. | אהבה חולה | 3:02 |
| 2. | ברוך מוריד הגשם | 2:42 |
| 3. | לאט לאט לאט | 3:31 |
| 4. | הדרך הביתה | 3:28 |
| 5. | הבר של ג'קי | 3:06 |
| 6. | מונה ליזה | 3:06 |
| 7. | התיקון הכללי | 3:49 |
| 8. | שדה קוצים | 2:58 |
| 9. | 38 | 3:29 |
| 10. | חצי סיגריה | 2:57 |
| 11. | בגילגול הזה | 3:40 |
| 12. | פרח אדום | 2:49 |
| 13. | מתישהו | 3:10 |
| 14. | אחרי הנצח | 3:37 |
| **משך כולל:** | **45:29** |

נתוני מכירות
------------

| אזור | תואר | מכירות |
| --- | --- | --- |
| ישראל (IFPI) | פלטינה | 30,000 |

הערות שוליים
------------

1. ↑  מתן דרור, גיל ויין, עמוס כהן, אלון פרץ, אלמוג טבקה, איל ישי, גל "ג'ו" כהן
2. ↑  איריס קול, דרך השלום של פאר טסי, באתר 103fm, 13 בנובמבר 2022
3. 1 2  אבי שושן, פאר טסי הגשים את החלום והפך לשם הכי חם בעולם המוזיקה. אז לאן הוא נעלם?, באתר ynet, 31 בינואר 2023
4. ↑  אבי שושן, פאר טסי הגשים את החלום והפך לשם הכי חם בעולם המוזיקה. אז לאן הוא נעלם?, באתר ynet, 31 בינואר 2023
5. 1 2  אתר למנויים בלבד בן שלו, פאר טסי מוסגר כזמר של להיט אחד. האלבום החדש שלו מראה שזה לא נכון, באתר הארץ, 25 בינואר 2023
6. ↑  Spotify Charts, השבוע של 19 בינואר 2023, ישראל
7. ↑  מצעד העשירייה, 19 בינואר 2023, בעמוד האינסטגרם של כאן גימל
8. ↑  פאר טסי נכנס לרשימה של הגדולים ביותר: זה ההישג המטורף, באתר אייס, 26 בפברואר 2023
9. ↑  רן בוקר, פרס אקו"ם: "רדיו שטח" של פאר טסי הוא אלבום השנה; "לך לישון" השיר המושמע ביותר, באתר ynet, 1 ביוני 2023
פירוש נוסף ערך זה עוסק בעורך דין ישראלי. אם התכוונתם למשמעות אחרת, ראו יורם כהן (פירושונים).
**יורם הכהן** הוא מנכ"ל איגוד האינטרנט הישראלי (משנת 2015). הוא עורך דין ומומחה אבטחת מידע ישראלי, שהקים ועמד בראש הרשות למשפט, טכנולוגיה ומידע (רמו"ט) במשרד המשפטים בין השנים 2006–2013.

ביוגרפיה
--------

יורם הכהן קיבל תואר בוגר במשפטים (LL.B) מהאוניברסיטה העברית בירושלים בשנת 1991, וכן תואר במנהל עסקים (eMBA) מבית הספר למנהל ע"ש רקנאטי באוניברסיטת תל אביב בשנת 2000.
הוא היה מורה מן החוץ בפקולטה למשפטים של אוניברסיטת חיפה (בה העביר קורסים על יישומי מחשבים במשפט, יזמות בחברות עתירות-ידע וראיות אלקטרוניות ועבירות מחשב), בפקולטה לניהול בטכניון (הבטים משפטיים של מסחר אלקטרוני) ובמכללה למנהל (ראיות אלקטרוניות ועבירות מחשב).

יורם הכהן עסק בממשק בין טכנולוגיות מידע, משפט ומידע מאז היותו סטודנט למשפטים בפקולטה למשפטים בירושלים בסוף שנות ה-80.

ניהל את פיתוח מאגר המידע "תקדין" של חברת סי.די.אי סיסטמס, שהיה מוצר ההוצאה לאור האלקטרונית הראשון בשוק הישראלי. בסי.די.איי היה עורך ראשי והיועץ המשפטי של החברה.

היה המנכ"ל של חברת ההזנק Musicnotes, שפיתחה טכנולוגיות להוצאה לאור אלקטרונית של תווי מוזיקה קלאסית, ונרכשה על ידי תאגיד ההוצאה לאור הגרמני Schott Music GmbH.

היה סמנכ"ל גורם מאשר (certification authority) בחברת אבטחת המידע סקיורנט בע"מ.
סקיורנט אושרה בחודש פברואר 2003 כחברה הראשונה הפועלת כ"גורם מאשר" לפי חוק חתימה אלקטרונית שחוקק בישראל בשנת 2001, והכהן היה אחראי לתהליך ההקמה של הגורם המאשר וניהולו. בהקמת הגורם המאשר עסק הכהן בהקמת תשתית אבטחת מידע לזיהוי דיגיטלי וחתימה אלקטרונית על בסיס מערכות מפתח ציבורי - PKI ובהסמכת המערכות של החברה לתקן אבטחת המידע ISO 17799.

מונה לראש רמו"ט על ידי ממשלת ישראל ב-5 בנובמבר 2006, לאחר שנבחר לתפקיד זה על ידי ועדת איתור בראשה עמד מנכ"ל משרד המשפטים משה שילה. משימתו הייתה להקים "רשות משפטית להגנת פרטיות וטכנולוגיות מידע", תחתיה הוצבו שלוש יחידות שהיו קיימות בשנת 2006 במשרד המשפטים: רשם מאגרי מידע, הפועל לפי חוק הגנת הפרטיות, התשמ"א-1981; רשם גורמים מאשרים, הפועל לפי חוק חתימה אלקטרונית, התשס"א-2001; רשם שירותי נתוני אשראי ומידע על עוסקים, על פי חוק שירות נתוני אשראי, התשס"ב-2002.

מראשית פעילותה נקראה הרשות "הרשות למשפט, טכנולוגיה ומידע", ובקיצור **רמו"ט**. שם זה הוחלף באופן רשמי על ידי הממשלה בשנת 2012 והחל משנת 2017 נקראת "הרשות להגנת הפרטיות".

בשנת 2015 מונה למנכ"ל איגוד האינטרנט הישראלי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **יורם הכהן** |

* אלה לוי-וינריב, ‏"אנשים מעלים מידע אינטימי לפייסבוק בלי לחשוב על ההשלכות", באתר גלובס, 22 באוקטובר 2010
* עמיר קורץ, פרשת הרוגלות: "רק כשעזבתי הבנתי באיזו עוצמה המערכת שומרת על עצמה", באתר כלכליסט, 24 במרץ 2022

הערות שוליים
------------

1. ↑  בועז גילמור, ‏סקיורנט אושרה כגורם מאשר לחתימה אלקטרונית, באתר גלובס, 10 בפברואר 2003
2. ↑  אישור מינוי ראש הרשות המשפטית לטכנולוגיות מידע והגנה על הפרטיות ומינוי רשם מאגרי מידע, החלטה מספר 629 של ממשלת ישראל השלושים ואחת, משנת 2006, באתר של משרד ראש הממשלה
3. ↑  מינויו של יורם הכהן לתפקיד מנכ"ל איגוד האינטרנט, Telecom News 21.07.2015
**אבי בן אסאייג** (נולד בשנת 1965 בשדרות) הוא מנכ"ל אסם השקעות החל מאוגוסט 2018.

ביוגרפיה
--------

בן אסאייג גדל בשדרות להורים עולים ממרוקו. את לימודיו התיכוניים סיים בשנת 1983 בכפר הנוער "הדסים".

הוא סיים בהצטיינות תואר ראשון בכלכלה וחשבונאות בבית הספר למנהל עסקים רקנאטי באוניברסיטת תל אביב. ב-2005 סיים את התוכנית למנהלים בכירים של בית הספר למנהל עסקים באוניברסיטת הרווארד (AMP).
את דרכו המקצועית בראיית חשבון החל בן אסאייג ב-1992 כמנהל ביקורת בסומך חייקין KPMG. לאחר שלוש שנים מונה לסמנכ"ל כספים (CFO) בחברת אניגמה מערכות מידע וב-1997 החל את תפקידו כראש אגף הכספים ב-ECI.

לאחר שנתיים קודם לתפקיד סמנכ"ל כספים (CFO) של ECI, תפקיד שאותו מילא במקביל להצטרפותו לדירקטוריון ולוועדת הביקורת של חברת איסיטל. ב-2001 החל בן אסאייג את תפקידו כסמנכ"ל הכספים (CFO) של קבוצת שטראוס ולאחר 6 שנים התקדם לתפקיד משנה למנכ"ל ומנהל תפעול ראשי (COO) של הקבוצה. בשנת 2009 עבר אבי בן אסאייג לחברת אי די בי תיירות שם שימש כמנכ"ל וכשנה לאחר מכן הוא מונה למנכ"ל דלק ישראל.

לקבוצת אסם השקעות הגיע אבי בן אסאייג בשנת 2015 כמשנה למנכ"ל לאסטרטגיה, שיווק שרשרת אספקה ומצוינות עסקית, ולאחר כשנה קיבל לידיו את תפקיד מנכ"ל חטיבת המזון של החברה. בתפקידו זה היה בן אסאייג אחראי על פעילות חברת צבר, טבעול, בונז'ור, בית השיטה ומוצרי הבישול והאפייה של אסם (פסטה, פתיתים, קמח ושקדי מרק). בתפקידו זה הוביל בן אסאייג את המהלכים לשיפור תזונתי של מוצרי אסם.

באוגוסט 2018 הודיעה אסם על החלטתו של איציק צאיג לסיים את תפקידו ואבי בן אסאייג מונה במקומו למנכ"ל הקבוצה. במקביל לתפקידו באסם הוא משמש כדירקטור בהתנדבות של המרכז הרפואי הדסה. בספטמבר 2022 הגיעה הנהלת אסם להסכם עם העובדים על העלאת שכר המינימום ל-6,000 ש"ח.

בן אסאייג נשוי ואב לשלוש בנות. מתגורר בשוהם. אחיו הוא יהודה בן אסאייג, מנכ"ל מנורה מבטחים ביטוח.

קישורים חיצוניים
----------------

* גולן חזני, מנכ"ל אסם איציק צאיג פורש, במקומו יתמנה אבי בן אסייג, באתר כלכליסט, 30 במאי 2018
* אתר למנויים בלבד  נווית זומר, אודי עציון, כך שורדים את המשבר, באתר "ידיעות אחרונות", 7 באוגוסט 2020

הערות שוליים
------------

1. ↑  ניצן צבי כהן, ‏הבנות בין עובדי אסם להנהלה: שכר המינימום יעלה ל-6,000 ש"ח ללא פעימות, באתר דבר העובדים בארץ ישראל, 18 בספטמבר 2022
מבנים היסטוריים ברחוב הראשי
בורג שטיינברג בסינסהיים-ויילר
**זינסהיים** (בגרמנית: **Sinsheim**,**ˈzɪnshaɪ̯m**) היא עיר בדרום מערב גרמניה, העיר היא חלק ממדינת באדן-וירטמברג וממוקמת כ-22 ק"מ דרומית-מזרחית להיידלברג וכ-28 ק"מ צפונה מהיילברון אשר במחוז ריין-נקאר.

היסטוריה
--------

האזור סביב זינסהיים יושב כבר כ-700,000 לפני הספירה, כפי שמוצג על ידי מציאת המאובן הומו היידלברגנסיס בכפר מאואר, כ-12 ק"מ צפונית לזינשהיים. הרומאים שלטו באזור בין 90 לספירה עד 260 לספירה. העיר הוקמה ככל הנראה בשנת 550 לספירה על ידי האציל הפרנקי, סנו. דבר זה מוזכר לראשונה באופן היסטורי בשנת 770 לספירה בקודקס של קלוזר קלורש. מאז 1192 קיבלה העיירה זכויות עירוניות, פריווילגיה שניתנה לראשונה על ידי היינריך הרביעי, קיסר האימפריה הרומית הקדושה.

החל משנת 1910 הוכנסו חשמל וצינורות מים ציבוריים לעיר. מלחמות העולם והשפל הגדול מנעו בתחילת המאה הקודמת מהעיר להתפתח, ורק בשנת 1968 התחברה העיר לאוטובאן אשר חיברה אותה לכבישים ארציים ובינלאומיים. באופן מסורתי הייתה זינסהיים עיירה חקלאית, והכביש המהיר הפך אותה למרכז תעשייתי קטן, אך היא נפגעה בשנים האחרונות עקב מיתון וייבוא חוץ.

גאוגרפיה
--------

זינסהיים מורכבת מהעיר עצמה ומ-12 פרוורים עם אוכלוסייה כוללת של 35,442 (נכון לדצמבר 2018). שטחה הכולל 127 קמ"ר. נהר אלזנץ, מוצאו בעיר.

תרבות
-----

האטרקציה התיירותית העיקרית בזינסהיים היא מוזיאון הרכב והטכנולוגיה בזינסהיים שנמצא בפרבר שטיינספורט, המוזיאון מציג אוסף של כלי רכב היסטוריים, במקום מבקרים למעלה ממיליון מבקרים בשנה. בשנת 1989 הוקם באזור יריד סחר המציג אירועים תעשייתיים ופופולריים.

ספורט
-----

ב-19 בספטמבר 2006 הודיע ראש עיריית זינסהיים על אצטדיון שיוקם לא הרחק ממוזיאון הרכב והטכנולוגיה, אצטדיון שיוקם עבור מועדון הכדורגל המצליח ביותר של העיר, הופנהיים. עלות בניית האצטדיון נעמדה בכ-100 מיליון יורו, ותכולתו היא 30,164 מקומות, בנייתו מומנה ברובה על ידי דייטמר הופ, איש עסקים וכדורגלן עבר במחלקת הנוער של המועדון. המועדון ערך הופעת בכורה באצטדיון, "ריין-נקר ארנה", ב-31 בינואר 2009, עם ניצחון 0–2 על אנרגי קוטבוס.

קישורים חיצוניים
----------------

* אתר האינטרנט הרשמי של זינסהיים
* סינסהיים (גרמניה), דף שער בספרייה הלאומית
* זינסהיים, ברשת החברתית פייסבוק

| עיינו גם בפורטל: |
| --- |
|  | **פורטל גרמניה** |

ויקישיתוף מדיה וקבצים בנושא **זינסהיים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552822905171
* GND: 4055123-4
* LCCN: n82090485
* MusicBrainz: 78825b38-606f-4dc2-a965-d7895795e76a
* VIAF: 159469728
* WorldCat: lccn-n82090485

 |
להקת המרקלאט בהופעה, ואקן גרמניה, 2012
**האמרקלט** הייתה להקת ת'ראש מטאל/דת' מטאל ישראלית שהוקמה בשנת 2010. הלהקה זכתה בתחרות ה"מטאל באטל" הלאומית של ואקן 2011. הלהקה הוציאה עד היום מיני אלבום אחד ו-3 אלבומי סטודיו. הלהקה התפרקה ב-2018 בגלל מעברו של סולן הלהקה יקיר שוחט לגרמניה.

היסטוריה
--------

האמרקאלט הוקמה על ידי יקיר שוחט (Hangman) ואלעד מנור (The Fading, Acropolis) בשנת 2010. חברי הלהקה הנוספים הם גיא בן דוד (DEMENTED Sanity), אריה ארנוביץ' (The Fading) ומעין הניק. הופעתם הראשונה הייתה בבאר שבע יחד עם להקת המטאלקור Missing In Action ולהקת הדת' מטאל המודרנית Phantom Pain. מספר חודשים לאחר הקמתה, הלהקה הוציאה מיני אלבום עם חמישה שירים בשם *Rise Of The Hammer*.

במרץ 2011 השתתפה הלהקה בתחרות ה"מטאל באטל" ובתחרות הגרמנית בפסטיבל ואקן וזכתה במקום ראשון. כפרס, הלהקה הופיע בהופעה רשמית בואקן 2012. בנובמבר של אותה שנה, הלהקה פתחה את סיבוב ההופעות באירופה עם D.R.I האמריקאית ופסטיבלים נוספים, בד בבד עם עבודה על אלבום הבכורה שלה.

ב-20 באפריל 2012 שוחרר אלבום הבכורה *Anthems of the Damned*, שכולל בתוכו ביצוע לשיר Fast As A Shark של הלהקה הגרמנית Accept.

כחודש לפני צאת האלבום, הלהקה יצאה לסיבוב הופעות נוסף באירופה לצורך קידומו, והייתה להקת החימום לספולטורה. קצת לפני סיבוב ההופעות עם ספולטורה החליט גיטריסט הלהקה גיא בן דוד לפרוש מההרכב. הוא הוחלף ביותם נגור, גיטריסט להקת הגרוב מטאל Shredhead[דרוש מקור].

בפברואר 2014 יצא אלבומה השני של הלהקה, *Steelcrusher*.

סגנון מוזיקלי
-------------

סגנון הלהקה הוא ת'ראש מטאל, עם השפעות של דת' מטאל. אפשר למצוא השפעות של אקסודוס, At the Gates,‏ The Crown, ‏Destruction ו-Atheist. סגנונה של הלהקה איננו ת'ראש מטאל טהור כמו שמרבית מעריציה חושבים. יש בו גם אלמנטים של דת' מטאל, הארדקור פאנק, דת' מטאל מלודי ובלאק מטאל. מכיוון שכל נגן מההרכב נמצא בלהקה משלו הוא מוסיף מהלהקה שלו קצת מעולמו מהלהקה האחרת שהוא משתתף בה.

חברי ההרכב
----------

* יקיר שוחט - שירה (2010 ואילך)
* גיא בן דוד - גיטרה חשמלית (2011–2012, 2013 ואילך)
* אלעד מנור - גיטרה בס (2010 ואילך)
* מעין הניק - תופים, כלי הקשה (2010 ואילך)

קישורים חיצוניים
----------------

ויקישיתוף מדיה וקבצים בנושא **האמרקלט** בוויקישיתוף
* 

* אתר האינטרנט הרשמי של האמרקלט
* האמרקלט, ברשת החברתית פייסבוק
* אור ברנע, האמרקלט זכתה בתחרות המטאל באטל העולמית, באתר ynet, 5 באוגוסט 2011

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 9b04d315-9951-44e4-8257-95e03f6657a5

 |
**פמלה** הוא פזמון שכתבה זמירה חן, הלחין בעז שרעבי וידוע בביצועו. השיר יצא לאור בשנת 1971.

רקע
---

בועז שרעבי הקליט תחילה את השיר באנגלית ונתן לו את השם Pamela. את המילים באנגלית כתבה חנה בן-ארי ניניו. הוא ביצע שיר זה בהופעה במועדון בפריז בנוכחות יפה ירקוני. ירקוני שהתלהבה מהשיר הקליטה אותו בעברית עם בנותיה בעיבוד של דוד קריבושי. השיר הגיע בישראל למקום הראשון במצעד הפזמונים העברי בביצוע של ירקוני, ולמקום הראשון במצעד הלועזי בביצוע של שרעבי. שרעבי הקליט אותו גם בעברית ובגרמנית. שתי הגרסאות של שרעבי באנגלית ובעברית, עובדו על ידי יגאל חרד. השמעת השיר ברדיו בישראל הקנתה לשרעבי את פרסומו הראשון כמוזיקאי. השיר נכלל באלבום הבכורה שלו, "בעז" שיצא בסוף 1971.

השיר מדבר על בחורה בשם פמלה. על פי סברה אחת ההשראה לשם הייתה פמלה צ'אנג קונג בתו של שגריר סין בצרפת בתחילת שנות ה־70, שאותה שרעבי הכיר. לפי גרסת יגאל חרד פמלה הייתה שחקנית במחזמר "הלו, דולי!". לדברי חרד כששהה עם שרעבי בחדר במלון לאחר הופעה בפריז, שרעבי נתקל בתמונתה שהייתה מונחת על השידה, והציע שיכתבו על שמה שיר.

מצעדים
------

| 
‏‏‏  **מצעדים שבועיים (1971)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| הגל הקל | 1 |

| 
‏‏‏  **מצעדי סוף שנה (ה'תשל"א)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| הגל הקל | 23 |

השיר בספרי תווים
----------------

* יפה ירקוני, **זה הסוד שלי**, עמ' 178, ההסתדרות הכללית של העובדים בארץ ישראל, 1987. (הספר בקטלוג ULI)

קישורים חיצוניים
----------------

* סרטון השיר "פמלה" באתר יוטיוב
* מילות השיר "פמלה" באתר שירונט
* לדף השיר באתר הספרייה הלאומית

הערות שוליים
------------

1. ↑  יוסי חרסונסקי, עיון ביקורת, באתר יוסי מיוסיק
2. ↑  פמלה, באתר "פזמונט"
**ח'ומיין** (בפרסית: **خمین**, תעתיק: חֻ'מֵין) היא עיר במערב צפונה של איראן, בדרום מחוז מרכזי, כ-160 ק"מ מהעיר קום ו-323 ק"מ מטהראן. בשנת 2006 מנתה העיר 83,470 תושבים (ורק כ-25,000 ב-1978).

פירוש ומשמעות השם
-----------------

מקור השם אינו ברור לחלוטין. ב"תאריח' קום" לג'לאל א-דין תהראני מופיעה הצורה "ח'מי-הן" (خمی‌هن). בחיבורים אחרים מופיעה הצורה "ח'ומיהן" (خومیهن), שייתכן כי היא הלחם של "ח'ו" (צורה מקוצרת של خوب, טוב) ושל "מיהן" (میهن, מולדת, ארץ). הצעה אחרת היא כי "חומיין" היא צורה משוערבת של השם "הומאיון" (هُمایون).במיתולוגיה האיראנית, העיר נפלה לידיה של הומאי בת בהמן.

השם ח'ומיין נגזר מן המילה הפרסית ח'ום, שמשמעותה "כד", ומצורת הדקדוק הערבית המציינת זוגיות, כך שמשמעות השם היא "שני כדים". על פי המסורת, מקור השם במאה השביעית, כאשר אחד מהצבאות הערביים שרדף אחר כוח פרסי מורד, חנה במקום למשך כמה שבועות. מפקד הכוח, אבו עוביידא אל ג'ראח, הציב לחייליו שני כדים ענקיים: באחד שיכר מהתבואה המקומית (ערק), ובשני מיץ רימונים.[דרוש מקור]

מזג האוויר והמיקום
------------------

מזג האוויר בח'ומיין לא חם יחסית לאזור המדברי שבו היא מצויה: החורפים קרים והקיץ נוח. האדמה פורייה, ובקרבת העיר מצויים אזורי ציד נרחבים. העיר מוקפת בהרים ממערב, דרום וצפון, מאחר שהיא מצויה באזור איחודם של הרי זגרוס והרי אלבורז, ודרומית לעיר מצוי ההר בוג'ה.

אתרים בעיר
----------

השרידים מהתקופה הטרום-אסלאמית של העיר הם מערכת תעלות תת-קרקעיות, ומקדש זורואסטרי. בין האתרים המרכזיים הנוספים שבעיר ניתן למנות את הבזאר העתיק בעיר, הבנוי בארכיטקטורה איראנית מסורתית, עם תקרה כיפתית מתומנת והמסגד בעל ארבעת העמודים והקשתות, שהוא בן יותר ממאה שנים.

האטרקציה התיירותית המרכזית שבעיר היא ביתו של סייד אחמד. בבית זה נולד בנו, מוסטפא, ונכדו - מנהיג המהפכה האסלאמית באיראן האייתוללה רוחאללה ח'ומייני. כ-400,000 תיירים, מאיראן ומחוצה לה, פוקדים את הבית מדי שנה.

קישורים חיצוניים
----------------

ויקישיתוף מדיה וקבצים בנושא **ח'ומיין** בוויקישיתוף
* 

* אתר האינטרנט הרשמי של ח'ומיין (בפרסית)

הערות שוליים
------------

1. ↑  מהר א-זמאן נובאן, שמות מקומות באיראן, טהראן, ע"ע (مهرالزمان نوبان. نام مکان‌های جغرافیایی در بستر زمان. چاپ اول. تهران: انتشارات ما، ۱۳۷۶. ۱۹۷. شابک ۹۶۴-۶۴۹۷-۰۰-۴).
2. ↑  "העיר ח'ומיין", אתר ממשקעות של מחוז מרכזי (פרסית).
**מורתדא מנסור** (בערבית: مرتضى أحمد محمد منصور, בתעתיק מדויק: מרתדא אחמד מחמד מנצור; נולד ב-17 ביוני 1952) הוא עורך דין, חבר הפרלמנט המצרי ויושב ראש קבוצת הכדורגל א-זמאלכ. מנסור התמודד לנשיאות מצרים במסגרת בחירות 2018 ושימש בעברו כתובע הכללי של העיר אסמאעיליה.
הוא התמודד פעמים נוספות בעבר, ב-2012 נפסלה מועמדותו וב-2014 פרש והביע תמיכה בנשיא הנבחר עבד אל-פתאח א-סיסי.

ביוגרפיה
--------

מנסור נולד בעיר גיזה ואת דרכו הציבורית החל לאחר לימודי משפטים באוניברסיטת עין שמס (אנ') שבקהיר, את לימודיו סיים בהצטיינות ולאחר מכן החל להתמחות במשרד התובע הכללי באסמאעיליה, מנסור שנחשב לעורך דין דעתן ומשכיל נבחר למשרת התובע הכללי בעיר ובהמשך התמנה לשופט.
בשנת 1983 מנסור עורר סערה ציבורית במצרים לאחר שהרשיע את השחקן המצרי המפורסם עאדל אמאם בלעג לעורכי דין ולבתי המשפט במהלך סרט סאטירי וגזר עליו שנת מאסר, ההרשעה והמאסר בוטלו ומנסור נאלץ להתפטר מתפקידו כשופט, לאחר ההתפטרות הפך לעורך דין בכיר בתחום הערעורים.

### פוליטיקה

מנסור החל את דרכו הפוליטית ב-1990 כאשר התמודד כנציג מחוזי בבחירות לפרלמנט המצרי אך הפסיד, לאחר מכן ניסה להתמודד מספר פעמים עד שבשנת 2000 נבחר לראשונה לפרלמנט וכיהן בו עד שנת 2005.
ב-2011 היה מהמתנגדים הבולטים להפגנות נגד נשיא מצרים חוסני מובארכ ונחשב לתומך נלהב שלו, לאחר ההפיכה היה מנסור שותף בקמת מפלגת מצרים החופשית, אך עקב נאמנות למשטר מובארכ לא הורשה לרוץ לפרלמנט.
בבחירות 2014 הצטרף מנסור למפלגה הלאומית דמוקרטית (בעבר מפלגתם של מובארכ ואנואר סאדאת) ורץ ברשותה לנשיאות מצרים, לאחר שלא הצליח לגייס מספר מספיק של תומכים הסיר את מועמדותו ותמך במועמדותו של א-סיסי. ב-2018 הכריז כי ירוץ באופן עצמאי לנשיאות מצרים אל מול הנשיא המכהן עבד אל-פתאח א-סיסי. ב-27 בינואר 2018, החליט לפרוש מהמירוץ לנשיאות מצרים.

### בספורט

במקביל לכהונתו כחבר בפרלמנט המצרי הצטרף לצוות הניהול של מועדון הכדורגל א-זמאלכ בו כיהן בתחילה כסגן יושב הראש ובהמשך כיושב ראש, בתקופתו הרבה המועדון להצליח, זכה בגביע המצרי, בליגת האלופות האפריקאית ובסופר קאפ האפריקאי, בשנת 2005 הודח מתפקידו בעקבות מעורבות במעשה אלימות במהלך הדרבי של קהיר נגד קבוצת הכדורגל אל-אהלי, בשנת 2014 שב לתפקידו כיושב ראש המועדון.

הערות שוליים
------------

1. ↑  אתר למנויים בלבד "ברני סנדרס המצרי" אולץ לפרוש מהמרוץ לנשיאות, וא-סיסי נותר כמעט ללא מתחרים, באתר הארץ, 25 בינואר 2018
2. ↑  MP Mortada Mansour will not stand for 2018 presidential election

קישורים חיצוניים
----------------

ויקישיתוף מדיה וקבצים בנושא **מורתדא מנסור** בוויקישיתוף
* מורתדא מנסור, ברשת החברתית פייסבוק
* מורתדא מנסור, ברשת החברתית אינסטגרם
**פימאן מועאדי** (פרסית: **پیمان معادی**, נולד ב-1972) הוא תסריטאי, במאי קולנוע ושחקן אמריקאי ממוצא איראני. מועאדי מוכר בזכות משחקו בסרטים "פרידה" ו"בנוגע לאלי".

ביוגרפיה
--------

מועאדי נולד בשנת 1972 בניו יורק, לזוג איראנים. משפחתו חזרה לאיראן כשהיה בן 5. הוא סיים את לימודיו בהנדסת מתכות באוניברסיטת אזאד, כַּרַג' (אנ').

קריירה
------

את הקריירה שלו החל כתסריטאי בתחילת שנות ה-2000, והוא כתב כמה סרטים איראנים מפורסמים. את קריירת המשחק שלו הוא התחיל בסרטו של אצע'ר פרהאדי, "**בנוגע לאלי"**, משנת 2009. שנתיים מאוחר יותר הוא קיבל בפסטיבל הסרטים הבינלאומי בברלין את **פרס דוב הכסף לשחקן הטוב ביותר** על משחקו בסרט "פרידה" שביים אסגאר פרהאדי. 

בשנת 2014 שיחק בסרט הדרמה האמריקאי "מחנה אקס-ריי" לצידה של קריסטן סטיוארט, בתפקיד עלי אמיר, אסיר ביטחוני שמתחבר לסוהרת הצעירה. 

בשנת 2015 שיחק בסרט הפעולה האמריקאי "*Last Knights"* בכיכובם של מורגן פרימן, קלייב אוון וקליף קרטיס. 

בשנת 2016 שיחק בסרטו של מייקל ביי "13 שעות: החיילים הסודיים של בנגאזי" בתפקיד של עמאל, לובי המשמש מתרגם ואיש קשר ל-CIA. ותרם את קולו לסרט ההנפשה הקנדי "סוסי החלונות". בהמשך, שיחק בסדרה הפשע "ליל האירוע" שיצר סטיבן זאיליאן לרשת HBO על בסיס הסדרה הבריטית "צדק פלילי". 

בשנת 2018 ביים וכתב את סרט המלחמה "*Bomb: A Love Story*" ואף כיכב בו לצדה של לילא חאתמי. 

בשנת 2019 שיחק שוב בסרטו של מייקל ביי, "מחתרת השישה", לצדם של ראיין ריינולדס ומלאני לורן.

בשנת 2020 גילם אליוט בעונה השלישית של הסדרה "וסטוורלד" מבית HBO. שיחק גם לצדו של עומאר סי בסרט הצרפתי "משטרה".

בשנת 2022 שיחק בסרט הדרמה האיראני "האחים של ליילה" בתור מהנוצ'ר. 

בשנת 2023 כיכב בסרט הדרמה הלהט"בי השוודי "יריב" בתור אימאן, שנמלט מאיראן מולדתו לשוודיה עם אשתו ושתי בנותיו, אשר מחליט לחדש את הקריירה שלו כמתאבק במטרה לקבל אישור שהייה מיוחד כספורטאי ואז הוא יוצר קשר מיוחד עם אחד הספורטאים. באותה שנה שיחק בסרט המדע-בדיוני האמריקאי "*Aporia*" בתור ג'אביר קארים.

קישורים חיצוניים
----------------

ויקישיתוף מדיה וקבצים בנושא **פימאן מעאדי** בוויקישיתוף
* 

* אתר האינטרנט הרשמי של פימאן מעאדי
* פימאן מעאדי, ברשת החברתית אקס (טוויטר)

* פימאן מעאדי, ברשת החברתית אינסטגרם

* פימאן מעאדי, במסד הנתונים הקולנועיים IMDb (באנגלית)

* פימאן מעאדי, באתר "אידיבי", מאגר הידע העברי לקולנוע ישראלי ועולמי

* פימאן מעאדי, באתר AllMovie (באנגלית)

* פימאן מעאדי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007370609505171
* BNE: XX5207823
* GND: 1104189658
* LCCN: n2012221696
* SUDOC: 156391163
* VIAF: 222464878
* WorldCat: lccn-n2012221696

 |
"הגברת הלבנה" - הדמות מופיעה ברבע הימיני התחתון
**הגברת הלבנה** (באנגלית **The White Lady**) הוא ציור סלע הנמצא במרומי ההר ברנדברג בנמיביה. הציור נחשב במשך שנים לתעלומה ארכאולוגית, וכיום מוסכם כי זו היא יצירה בושמנית בת 2,000 שנה לפחות.

בציור, שממדיו כ-5.5 מטר לרוחב ו-1.5 לגובה, מתוארת קבוצת אנשים בעלי גון עור כהה שבתוכם דמות אישה שגוון עורה לבן, בידה האחת קשת ובידה השנייה – גביע. כמו כן מתוארים בציור בעלי-חיים, ובהם ראמים.

על פי ההסבר המקובל, הציור מציג ריקוד טקסי ו"הגברת הלבנה" היא רופאת אליל, שגופהּ אך צבוע בצבע לבן והיא מקושטת בתכשיטים.

האנתרופולוג והפרהיסטוריון אנרי בריי, שקבע כי הציור נעשה בידי אנשים ים-תיכוניים
הציור נחשף לראשונה לציבור האירופי בשנת 1918 על ידי מגלה הארצות הגרמני ריינהרד מאק (Maack) (אנ'). מאק, שהתרשם מאוד מהציור המפורט, ערך רישומים שלו, יצר מהם סדרת העתקים ופרסמם באירופה.

בשנת 1929 הגיעו רישומיו של מאק לידיו של האנתרופולוג והפרהיסטוריון הצרפתי אנרי בריי בעת ביקורו בקייפטאון. בריי השווה בין הציור לבין ציורי דמויות בארמון קנוסוס שבכרתים והציע שהציור נוצר בידי קבוצה שהגיעה מאזור הים התיכון. בריי היה גם הראשון שכינה את הדמות בשם "הגברת הלבנה". רק ב-1945 ביקר בריי בעצמו באתר ופרסם את התאוריה שלו על מקורותיה הים-תיכוניים של "הגברת הלבנה".

התאוריה של בריי השפיעה על חוקרים שבאו אחריו והציעו תאוריות שונות על מקורות הציור, בהן ההשערה שנוצר בידי פיניקים. גם ההשערה, לפיה מתחם המבנים זימבבואה הגדולה הוקם בידי "לא-אפריקאיים", מושתתת על התאוריה של בריי.

במהלך המחצית השנייה של המאה ה-20 תאוריות אלו נדחו מכל וכל, וההנחה היא כי ציור "הגברת הלבנה" נוצר בידי תושבים בושמנים, כמו ציורים רבים אחרים באזור, כגון אלה שבטוואיפלפונטיין.
**הטרודונטוזאורוס** (שם מדעי: **Heterodontosaurus**; משמעות שמו: "לטאה שונת שיניים") הוא סוג של דינוזאור בעל אגן דמוי-עוף אשר חי בדרום אפריקה ביורה התחתון שלפני 190–200 מיליון שנה. נמצאו מספר דוגמאות של הדינוזאור שהראשון שבהם התגלה ב-1962 אך הוא כלל רק מאובני גולגולת. מאובנים שנמצאו מאוחר יותר כללו שלד כמעט שלם.

מאפיינים
--------

ההטרודונטוזאורוס היה דינוזאור די קטן באורך 1.18-1.75 מטר ומשקל של 2–10 ק"ג והוא היה בעל מבנה ייחודי של שיניים המזכיר יותר שינים יונקים משיניים של זוחלים: הדינוזאור היה בעל גולגולת צרה ומשולשת עם מקור עשוי קרטין שבו היו 3 סוגים של שיניים: מאחורי המקור היו זוג שיניים קטנות דמויות-חותכות, מאחוריהם היו ניבים ארוכים ומעוקלים מהלסת העליונה ואחריה מהתחתונה ומאחוריהם היו שיני-מלתעות מרובות, כמו של שיני פרסתנים.

דינוזאור זה נחשב בתחילה כמין של בעל אגן דמוי לטאה או אף של תראפסיד, עקב המבנה המוזר והניבים המגודלים. למעשה הוא היה מאבות האורניתופודים בעלי מקור הברווז והיה קרוב למשפחת ההיפסילופודוניים הגדולה. דינוזאור זה חי רק בתחילת תור היורה וכנראה שהיה צמחוני או אוכל כל למרות מראהו המאיים.

בתרבות
------

דינוזאור זה הופיע בסדרה הדינוזאורים! ובמשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **הטרודונטוזאורוס** בוויקישיתוף
* הטרודונטוזאורוס, באתר האנציקלופדיה של החיים (באנגלית)
* הטרודונטוזאורוס, באתר GBIF (באנגלית)

גלריה
-----

* 
* 
*
**יהודה קטורזה** (נולד ב-1 במאי 1966) הוא קצין צה"ל במילואים בדרגת תת-אלוף, כיהן כמפקד גדוד הנדסה 601, מפקד בית הספר להנדסה צבאית, ראש מטה פיקוד העורף וראש חטיבה באגף התכנון.

ביוגרפיה
--------

קטורזה התגייס לצה"ל ב-1984 ושירת בחיל ההנדסה הקרבית. שימש מפקד מחלקת הנדסה, מפקד בסיס הטירונים החיילי, מפקד גדוד 601 וסגן מפקד עוצבת חירם. בשנת 2000 מונה למפקד בית הספר להנדסה צבאית, ב-2002 מונה לקצין הנדסה של פיקוד המרכז ובשנים 2004 עד 2006 עמד בראש מחלקת תכנון וארגון בזרוע היבשה. באוגוסט 2007 מונה לראש מטה פיקוד העורף בדרגת תת-אלוף. ב-2010 מונה לראש החטיבה באגף התכנון האחראית על תוכנית ההתייעלות של צה"ל.

לאחר שחרורו ב-2012 מונה לסמנכ"ל התפעול של חברת שופרסל. באוקטובר 2014 התפטר מתפקידו והקים חברת ייעוץ להתייעצות פיננסית. בספטמבר 2017 מונה לסמנכ"ל לוגיסטיקה במרכז הרפואי ע"ש חיים שיבא – תל השומר. במהלך כהונתו עמד בראש פרויקט הסבת חניון היולדות למחלקת טיפול נמרץ לחולי קורונה במהלך התפרצות המגפה בישראל.

בעל תואר ראשון במדע המדינה מאוניברסיטת חיפה, בוגר המכללה לביטחון לאומי ובעל תואר שני ביחסים בינלאומיים מאוניברסיטת חיפה. נשוי ואב לארבעה.

קישורים חיצוניים
----------------

* דובר צה"ל מודיע על מינוי ראש מטה פיקוד העורף, באתר צה"ל (דרך ארכיון האינטרנט)
פירוש נוסף ערך זה עוסק באחת מארבע רוחות השמים. אם התכוונתם למשמעות אחרת, ראו מזרח (פירושונים).
הזריחה על רקע ים המלח כפי שצולמה ממצדה. בעברית האטימולוגיה של מזרח היא כיוון זריחת השמש
**מִזְרָח** הוא אחת מארבע רוחות השמים. הוא הפוך למערב ונמצא בזווית ישרה לצפון ודרום. מזרח הוא כיוון הסיבוב של כדור הארץ ולכן זהו גם הכיוון בו זורחת השמש בקו המשווה בימי השוויון. בשל תנועת כדור הארץ, ביצוע שיגור לחלל ממזרח חוסך בהפרש המהירות. לכן, זהו הכיוון המועדף לביצוע שיגור לחלל אם אין סיבות אחרות לשיגור מכיוון אחר.

להבדיל מצפון ודרום שהם כיוונים מוחלטים, כלומר בעלי אותה משמעות בכל מקום על-פני כדור הארץ, מערב ומזרח הם כיוונים יחסיים, שמשמעותם תלויה במקום שבו נמצא אומרם. במפות נהוג שצד מזרח יהיה ימין המפה. מוסכמה זו החלה מהשימוש במצפן בו הצפון מכוון כלפי מעלה. כדי להפליג מזרחה בשימוש במצפן יש לכוונו לאזימוט 90 מעלות.

המזרח בשפה
----------

מקור המילה מזרח בעברית הוא מהשורש ז-ר-ח והכוונה היא למקום שממנו זורחת השמש.

בתרבות העברית כיוון קדימה מתקשר למזרח ולכן המזרח מכונה בתנ"ך גם בשם "קדם". הדרום נמצא אז מימין (ולכן נקרא לעיתים 'תימן') והצפון נמצא משמאל (וכך הוא נקרא לעיתים בתנ"ך כמו גם בערבית: "שִמאל"). כפועל יוצא, המערב בתנ"ך נקרא גם בשם "אחור" והים התיכון מכונה שם לעיתים 'הים האחרון'. כל אלו הם ביטויים יחסיים.

בין המילים הלועזיות לכינוי המזרח נמצא את הלבנט המתייחס לחלק המזרחי של אגן הים התיכון ושם התואר אוריינטלי (מהמילה אוריינט). ממילה זו באה המילה הלועזית להתמצאות במרחב: אוריינטציה.

המונח "המזרח" משמש גם כדי להתייחס למדינות מזרחיות ביחס לארצות המערב, כמו: המזרח התיכון, המזרח הקרוב, מזרח אסיה, דרום-מזרח אסיה, המזרח הרחוק ואפילו כל האזור של יבשת אסיה וגם כל החלק הזה של כדור הארץ בו היא נמצאת. בזמן המלחמה הקרה, מזרח אירופה היה שם נרדף למדינות בעלות משטר קומוניסטי בחסות רוסית. כמו כן, מונח זה מתייחס למדינות ששוכנות במזרח ארצות הברית שבקרבת האוקיינוס האטלנטי.

בארצות הברית, המונח "המזרח" מתייחס לחצי המזרחי של המדינה, ובפרט לאזור החוף המזרחי של ארצות הברית, המיושב בצפיפות גבוהה יחסית. כך לדוגמא בליגת ה-NBA יש טורנירים נפרדים לקבוצות מ"מזרח" ומ"מערב" המדינה, שבסיומם נערך משחק הגמר של "המזרח" נגד "המערב".

קישורים חיצוניים
----------------

ויקישיתוף מדיה וקבצים בנושא **מזרח** בוויקישיתוף

הערות שוליים
------------

1. ↑  כמו שקורה במדינת ישראל, שמסיבות מדיניות, משגרים ממנה טילים לחלל מכיוון מערב.
2. ↑  השפה העברית - ימה וקדמה צפונה ונגבה, באתר www.safa-ivrit.org

| **רוחות השמיים** |
| --- |
| 

|  |
| --- |
|  

צפון
מזרח • מערב
דרום

**ראו גם**: שושנת הרוחות • מצפן |

 |
**הולמיום** (באנגלית: **Holmium**) הוא יסוד כימי מסדרת הלנתנידים שסמלו הכימי Ho ומספרו האטומי 67. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.

תכונות
------

הולמיום הוא בעל המומנט המגנטי הגבוה ביותר (10.6µB) במצבו הטבעי. כאשר משולב עם איטריום הוא יוצר תרכובות מגנטיות חזקות. זהו יסוד רך ועמיד נגד קורוזיה, יציב באוויר יבש בטמפרטורת החדר, אך באוויר לח וטמפרטורות גבוהות יותר הוא מתחמצן במהירות ויוצר תחמוצת הולמיום צהבהבה. בצורתו הטהורה, בעל ברק מתכתי כסוף.

שימושים
-------

עקב תכונותיו המגנטיות, הולמיום שימושי ביצירת שדות מגנטיים. מכיוון שהוא מסוגל לספוג נייטרונים, הוא משמש בתור בולע נייטרונים בכורים גרעיניים. שימוש נוסף בתחמוצת הולמיום הוא צביעת זכוכית בצבע צהוב.

היסטוריה
--------

ההולמיום זוהה על ידי מארק דלפונטיין (Marc Delafontaine) וז'אק לואי סורה (Jacques Louis Soret) ב-1878 בזמן הבחינו בשיבוש בליעה ספקטרוגרפית של יסוד בלתי-ידוע (אותו כינו יסוד X). מאוחר יותר באותה שנה, פר תיאודור (Per Teodor Cleve) זיהה את היסוד באופן בלתי תלוי כשחקר תחמוצת ארביום.

לפי הטכניקה של קארל גואסטף מוסאנדר, תיאודור הסיר כל חומר "מזהם" שהיה בדגימת תחמוצת הארביום. מאמציו הניבו שני חומרים חדשים, האחד חום והשני ירוק. הוא קרא לחומר החום "הולמיה" (על שם עיר מולדתו, סטוקהולם) ולחומר הירוק קרא תוליה (Thulia). מאוחר יותר הסתבר שהולמיה היא תחמוצת הולמיום ותוליה היא תחמוצת תוליום.

צורה בטבע
---------

כלנתנידים אחרים, הולמיום לא נמצא בטבע בצורתו החופשית, אך נמצא במספר מינרלים כשהוא משולב עם יסודות אחרים (גדוליניום למשל). ניתן לבודד אותו במספר טכניקות, כמו למשל חילוף יונים.

אמצעי זהירות
------------

כלנתנידים אחרים, להולמיום רעילות נמוכה, מנגנוני רעילותו לא הובנו במלואם. חסר תפקיד ביולוגי, אך מסוגל להאיץ מטבוליזם.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הולמיום** |
| ויקישיתוף תמונות ומדיה בוויקישיתוף: **הולמיום** |

* הולמיום ב-Webelements (באנגלית)
* הולמיום, באתר אנציקלופדיה בריטניקה (באנגלית)

| הטבלה המחזורית |
| --- |
| H |  | He |
| Li | Be |  | B | C | N | O | F | Ne |
| Na | Mg |  | Al | Si | P | S | Cl | Ar |
| K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| מתכות אלקליות | מתכות אלקליות-עפרוריות | לנתנידים | אקטינידים | מתכות מעבר | מתכות מעבר עמידות | מתכות למחצה | אל-מתכות | הלוגנים | גזים אצילים | תכונות כימיות לא ידועות |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562963005171
* GND: 4160461-1
* LCCN: sh85061510

 |
**חיים אלקן** (נולד ב-3 באוקטובר 1945) הוא קצין צה"ל במילואים בדרגת אלוף-משנה, כיהן כמפקד חטיבה 421.

אלקן עשה את שירותו הצבאי בחיל השריון. במלחמת ההתשה פיקד על פלוגה ב' בגדוד 52 בחטיבה 14 שלחמה בקו בר-לב. במלחמת יום הכיפורים היה חניך במכללה לפיקוד ולמטה ובמינוי חירום צורף לגדוד 410 של חטיבה 600 כסגן מפקד הגדוד. במהלך המלחמה נטל פיקוד על הגדוד לאחר שהמג"ד אמנון מרטון ומחליפו יהודה בכר נפצעו, הוא פיקד עליו במהלך הקרב על כיבוש מתחם "מכשיר", ב-10 באוקטובר העביר את הפיקוד ליהודה גלר. בהמשך הלחימה הוטל עליו לגרור את גשר הגלילים לגדות תעלת סואץ, פעולה שהושלמה לאחר קשיים רבים בהצלחה. ב-20 באוקטובר נפצע ופונה לטיפול. לאחר המלחמה מונה אלקן למפקד גדוד 46 בחטיבה 401. בהמשך שירותו פיקד על חטיבה 421 ושימש סגן מפקד אוגדה.

לאחר שחרורו עבד בחברת שופרסל, בה היה מנכ"ל חברת הבת "קטיף", יושב ראש "גידרון תעשיות", סמנכ"ל לוגיסטיקה, סגן נשיא וממלא מקום בפועל של מנכ"ל החברה, עד פרישתו בסוף שנת 2003. מכהן כיו"ר אגודת מושב גן הדרום.

הערות שוליים
------------

1. ↑  נדב מן, הוא פשוט שריונר: מלחמת ההתשה בתמונות, באתר ynet, 16 ביוני 2011
2. ↑  אתר חטיבה 600
3. ↑  עינב בן יהודה, חיים אלקן, ששימש עד לאחרונה ממלא מקום מנכ"ל שופרסל, פורש מהחברה, באתר TheMarker‏, 8 ביוני 2003
**אליזבתה קנצ'סקה-מילבסקה** (במקדונית: **Елизабета Канческа-Милевск**; נולדה ב-30 ביולי 1970) היא פוליטיקאית מקדונית ממפלגת VMRO-DPMNE, שכיהנה כשרת התרבות ה-11 של מקדוניה הצפונית.

ביוגרפיה וקריירה פוליטית
------------------------

קנצ'סקה-מילבסקה, הנשיא גיורגה איוואנוב והשגריר האמריקני פיליפ ריקר (מק') מבקרים באוחריד (2009)
קנצ'סקה-מילבסקה נולדה ב-30 ביולי 1970 בוולס. ב-1989 סיימה בבית ספר התיכון יוסיפ ברוז טיטו בסקופיה. ב-1993 סיימה את לימודיה לתואר ראשון בפקולטה לפילוסופיה באוניברסיטת סקופיה. ב-2005, קיבלה את התואר השני בפקולטה לפילוסופיה באוניברסיטת סקופיה, ובפברואר 2012, קיבלה את הדוקטורט בפקולטה לפילוסופיה באוניברסיטת סקופיה.

קנצ'סקה-מילבסקה נכנסה לתפקיד שרת התרבות במקדוניה הצפונית ב-26 ביולי 2008, וסיימה את תפקידה ב-1 ביוני 2017. בזמן שעבדה כשרת התרבות במקדוניה הצפונית, היא הייתה אחראית בין היתר על הקמת אנדרטה לזכר האם תרזה, שחזור מגדול השעון בפרילפ, והפרויקט סקופיה 2014.

חיים אישיים
-----------

קנצ'סקה-מילבסקה דוברת יוונית ואנגלית. בנוסף, היא נשואה ויש לה ילד.

קישורים חיצוניים
----------------

ויקישיתוף מדיה וקבצים בנושא **אליזבתה קנצ'סקה-מילבסקה** בוויקישיתוף

הערות שוליים
------------

1. ↑  "Министерство за култура". ארכיון מ-2016-03-04. נבדק ב-19 בדצמבר 2010. `{{cite web}}`:  (עזרה)
2. ↑  "-". אורכב מ-המקור ב-3 באפריל 2014. נבדק ב-23 באפריל 2011. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NKC: jo2015884290
* VIAF: 317128203
* WorldCat: viaf-317128203

 |
**דוד גדליה** (נולד ב-1938) הוא תת-אלוף בדימוס בצה"ל. שירת כקצין המודיעין של פיקוד הדרום במלחמת יום הכיפורים ובתקופה שקדמה לה.

ביוגרפיה
--------

דוד גדליה נולד ב-1938 בארץ ישראל. ב-1956 התגייס לצה"ל, הוצב בחיל השריון והוכשר כמפקד טנק. עבר קורס קצינים, ועקב פגיעה בעצב השמיעה הועבר לחיל המודיעין והוכשר כקצין ביטחון שדה. בשנים 1965–1959 שירת בתחום זה בפיקוד הצפון ובמטכ"ל.

בשנים 1965–1967 שירת כמדריך בקורס קציני מודיעין ובמקביל מילא תפקיד של קצין המודיעין של חטיבה 520 - חטיבת שריון במילואים, ושירת בתפקיד זה גם במלחמת ששת הימים. בשנת 1968 שירת כקצין המודיעין של חטיבה 7, ובהמשך היה חניך במכללה הבין זרועית לפיקוד ומטה (פו"ם). בשנים 1969–1970 שירת כקצין המודיעין של אוגדה 143 - אוגדה משוריינת במילואים. לאחר מכן שירת כעוזר קצין המודיעין הפיקודי של פיקוד הדרום.

בשנים 1971–1974 שירת כקצין המודיעין של פיקוד הדרום בדרגת סגן-אלוף. בשבוע שקדם למלחמת יום הכיפורים חיבר סגן סימן טוב בנימין, ששירת תחת גדליה, שני דו"חות לפיה היערכות צבא מצרים מעידה על הכנות למלחמה. גדליה ראה סתירה בין הדו"חות שחיבר בנימין לבין עמדת חטיבת המחקר של אגף המודיעין, שחוברה על ידי סא"ל יונה בנדמן, ראש ענף מצרים, ובחר לקבל את עמדתו של בנדמן. בדו"חות שהעביר לאלוף הפיקוד, שמואל גונן, מיתן את דברי בנימין, ובכך נוצרה לגונן הצגה חסרה של היערכות צבא מצרים.

לאחר המלחמה קבעה ועדת אגרנט שגדליה "לא מילא את חובתו המיוחדת כקצין מודיעין בחזית המפתח, בימים שבהם היה זה חיוני במיוחד לעמוד על כוונות האויב המצרי, לפיכך אין עוד להעסיקו בתפקידי מודיעין", והוא הועבר מתפקידו. בשנים 1975-1974 שירת כמדריך בפו"ם ובשנים 1975–1976 שירת כמדריך הראשי שם. בינואר 1977 הועלה לדרגת אלוף-משנה. בשנים 1977–1979 עמד בראש מחלקת תכנון וארגון באגף המטה הכללי ובשנים 1979–1981 עמד בראש מחלקת בניין צה"ל באגף התכנון. בשנים 1982–1984 שימש כסגן ראש אגף התכנון בדרגת תת-אלוף.

בשנים 1984–1987 שימש נספח צה"ל בצרפת, בלגיה ולוקסמבורג. בשנת 1988 השתחרר מצה"ל.

עם סיום שירותו בצה"ל הצטרף לרשת שופרסל ושימש בה כסגן ראש אגף תפעול. בשנת 1995 מונה למנכ"ל תת-הרשת יוניברס קלאב (שבהמשך שונה שמה לשופרסל דיל). באוגוסט 2005 פרש משופרסל.

גדליה הוא בעל תואר ראשון בסוציולוגיה ומדע המדינה מהאוניברסיטה העברית בירושלים.

לקריאה נוספת
------------

* צבי נטע, **סימנים מעידים - מחדל המודיעין בפיקוד הדרום במלחמת יום הכיפורים**, הוצאת ידיעות ספרים, 2022

קישורים חיצוניים
----------------

* דוד גדליה, באתר "50 שנה למלחמת יום הכיפורים" של ארכיון צה"ל ומערכת הביטחון
* דוד גדליה, ‏"מהו המסר בפיך לאיש המודיעין כיום, בעקבות לקחי המלחמה שלך?", **מבט מל"מ** 67, נובמבר 2013, עמ' 25

הערות שוליים
------------

1. ↑  צוואר הבקבוק של המודיעין ב-1973, באתר המרכז למורשת המודיעין
2. ↑  מחשבה ב"מעגל קסמים", מעריב, 3 באפריל 1974
3. ↑  סא"ל גדליה שהועבר מתפקידו במודיעין הועלה לדרגת אל"מ, מעריב, 4 בינואר 1977
4. ↑  יוסף ולטר, תא"ל דוד גדליה - נספח צה'ל בפאריס, מעריב, 10 במאי 1984
5. 1 2  מירב לוי, מבנה ארגוני חדש לקבוצת שופרסל, באתר News1 מחלקה ראשונה, 11 באוגוסט 2003
6. ↑  סיון קלינגבייל, דוד גדליה יסיים את תפקידו כסמנכ"ל שופרסל ומנהל תת הרשת שופרסל דיל, באתר הארץ, 8 באוגוסט 2005
היישוב כפר אלדד. מאחוריו מבצבצים גגות היישוב מעלה רחבעם, אוקטובר 2006
**כפר אלדד** הוא התנחלות קהילתית בהרי יהודה השייכת למועצה אזורית גוש עציון. היישוב נמצא דרומית-מזרחית להרודיון וצופה על מדבר יהודה. היישוב נקרא על שמו של ד"ר ישראל אלדד, ממנהיגי לח"י.

היישוב שוכן צפונית-מערבית למאחז מעלה רחבעם וצפונית-מזרחית לנוקדים.

היסטוריה
--------

כפר אלדד הוקם ב-1994 במקום בו הוקם היישוב נוקדים ב-1982. היישוב שכן בקרוואנים, וב-1992 הוקמו מבני הקבע עבור נוקדים מדרום-מזרח ליישוב, והמקום ננטש.

בחלק הישן של היישוב קרוואנים שבעבר היו שייכים לסוכנות היהודית ובהם התגוררו תושבי נוקדים הראשונים. בתחילת העשור השני של המאה ה-21 הוקמה שכונת 'ארץ הצבי' על שם מזכיר היישוב צבי אנוש. בשנת 2021 נבנו עוד כ-80 יחידות דיור בשכונת 'עלי דפנה', על שם דפנה מאיר. נכון לשנת 2023 נבנית שכונת מדורגים בשם 'עלי זית'. 

היישוב כלול באופן רשמי בשטח היישוב נוקדים.

תוכנית הבנייה העתידית של הכפר, כוללת את חיבורו עם היישוב הסמוך נוקדים תוך בניית יותר מ-2,000 יחידות דיור.

שם היישוב
---------

הגרעין הראשון שיישב את המקום ב-1982 נקרא בתחילה "אל-דוד" על שמם של שניים מתושבי תקוע: אליהו פרסמן, שנפל במלחמת לבנון הראשונה ודוד רוזנפלד, שנרצח בעת שאירח בדואים מהסביבה תוך כדי עבודתו כשומר בהרודיון, אך השם הקבוע של הנקודה היה נוקדים.

עם הקמת היישוב מחדש ב-1994 הוא נקרא כפר אלדד, על שם ישראל אלדד, ממנהיגי הלח"י.

אוכלוסייה
---------

אוכלוסיית היישוב מורכבת מילידי הארץ ומעולים, בעיקר מרוסיה, ובהם חילונים ודתיים. ביישוב מתגוררות (נכון לשנת 2023) כ-280 משפחות. את פרנסתם מוצאים מרבית התושבים בירושלים, המרוחקת כשבעה קילומטרים בקו אווירי.

עם תושבי היישוב נמנים ולוול טשרנין ויוני שרון, מפעיל הדמות אבו טבלה. וזאב אלקין.

מוסדות ואתרים ביישוב
--------------------

ביישוב שלושה בתי כנסת, מקווה, ספריה, משחקייה, גני שעשועים, שתי כיתות מעון וארבעה גני ילדים.

בחודש נובמבר מתקיימת פריחה נרחבת של פרח החלמונית בוואדי אבו מוחרייב שבין כפר אלדד למעלה רחבעם. רחובו הראשי של כפר אלדד נקרא רחוב החלמונית והפרח אף מצוי על סמל הכפר.

קישורים חיצוניים
----------------

ויקישיתוף מדיה וקבצים בנושא **כפר אלדד** בוויקישיתוף
* כפר אלדד - באתר המועצה האזורית גוש עציון

הערות שוליים
------------



|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית גוש עציון (מחוז יהודה ושומרון) |
| --- |
| קיבוצים | כפר עציון • מגדל עוז • ראש צורים |
| יישובים קהילתיים | אלון שבות • אלעזר • בת עין • הר גילה • כרמי צור • מיצד (אספר) • מעלה עמוס • משמר יהודה • נווה דניאל • נוקדים • קידר • תקוע |
| מאחזים | גבעת החי"ש • חוות קשואלה • מעלה רחבעם • נתיב האבות • שדה בועז |
| שכונות | איבי הנחל • גבעות • חוות שדה בר • פני קדם |
| אחר | בית הברכה • יקב גוש עציון • צומת הגוש • שמורת עוז וגאו"ן • בית ספר שדה כפר עציון |
| 
מפת יישובי המועצה האזורית
מפהמפת היישובים של מועצה אזורית גוש עציוןבירוק - מיקום בניין המועצה
הגדלה |

 |
**דב לוין** (נולד ב-1958) הוא פיזיקאי ישראלי, פרופסור בפקולטה לפיזיקה בטכניון.

ביוגרפיה
--------

לוין קיבל תואר ראשון בשנת 1979 מאוניברסיטת סטוני ברוק שבניו יורק, לאחר מכן המשיך ללימודי תואר שני באוניברסיטת פנסילבניה, אותם סיים ב-1981, ולדוקטורט בפיזיקה מאותה אוניברסיטה, אותו השלים ב-1986. הוא המשיך ללימודי פוסט-דוקטורט במכון לפיזיקה תאורטית (ITP) באוניברסיטת קליפורניה בסנטה ברברה. והיה חבר פקולטה באוניברסיטת פלורידה. בשנת 1990 הצטרף לטכניון. משנת 2007 מכהן כפרופסור אורח באוניברסיטת ניו יורק.

באוקטובר 2009 הוענק לו פרס באקלי, פרס בתחום הפיזיקה של החומר המעובה, שמעניקה האגודה האמריקאית לפיזיקה, והיה לישראלי הראשון הזוכה בפרס. לוין זכה ביחד עם שני חוקרים נוספים, על "תרומותיהם החלוציות לתורת הגביש הכמו-מחזורי, לרבות תחזית תמונת הפיזור".

קישורים חיצוניים
----------------

* הודעה על הזכייה בפרס וביוגרפיה באתר האגודה האמריקאית לפיזיקה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416682405171
* VIAF: 12156988795261000145
* WorldCat (עם VIAF): 12156988795261000145

 |